Diari Oficial de la Generalitat Valenciana


Sumari del DOGV 7192, del 15-01-2014 (2014/337)

RESOLUCIÓ de 10 de gener de 2014, de la Direcció General de Justícia, per la qual s'aprova la constitució definitiva de borses de treball, per a la provisió temporal de llocs del cossos de metges forenses, gestió processal i administrativa, tramitació processal i administrativa i d'auxili judicial de l'Administració de justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2014/337


Data del document
:   10-01-2014

Organisme emissor
:   Conselleria de Governació i Justícia

Tipus de document
:   Resolució

Anàlisi jurídica

 Descriptors 

:   * Conselleria de Governació i Justícia
    * concurs administratiu

RESOLUCIÓ de 10 de gener de 2014, de la Direcció General de Justícia, per la qual s'aprova la constitució definitiva de borses de treball, per a la provisió temporal de llocs del cossos de metges forenses, gestió processal i administrativa, tramitació processal i administrativa i d'auxili judicial de l'Administració de justícia a la Comunitat Valenciana. [2014/337]  
Per la Resolució d'esta Direcció General de Justícia, de data 27 de juny de 2012, i en aplicació de l'Orde 3/2011, de 21 de setembre, de 2011, de la Conselleria de Justícia i Benestar Social, es va obrir una convocatòria pública per a la constitució de borses de treball per a la provisió temporal de llocs dels cossos de metges forenses, gestió processal i administrativa, tramitació processal i administrativa i d'auxili judicial de l'Administració de justícia a la Comunitat Valenciana.  
  
En compliment del que disposa la base sexta de la convocatòria esmentada, per la Resolució d'esta Direcció General de Justícia, de 5 de juliol de 2013, es va aprovar la constitució provisional de les borses de treball, i s'hi van exposar en els llocs indicats en l'esmentada base i es va obrir el termini corresponent perquè els interessats pogueren reclamar sobre qualsevol de les dades contingudes en les llistes provisionals.  
  
Així mateix, la base sexta de la convocatòria establix que una vegada resoltes les reclamacions, es publicaran les borses definitives seguint el mateix procediment que per a la resolució provisional.  
En conseqüència, resolc:  
  
Primer  
Aprovar les llistes definitives de cada una de les borses de treball que es compon dels annexos següents:  
Annex I. Admesos en la borsa de treball.  
Annex II. No admesos en la borsa de treball per no obtindre puntuació suficient.  
Annex III. Exclosos de la borsa de treball pels motius que s'indiquen.   
  
Segon  
Publicar les llistes de cada una de les borses de treball, i comunicar-les a les organitzacions sindicals i remetre-les per a la seua exposició pública al Tribunal Superior de Justícia de la Comunitat Valenciana i les direccions territorials de Justícia d'Alacant, Castelló i València.  
  
Així mateix, es publicaran en la pàgina web de la Direcció General de Justícia (adreça: )  
  
Tercer  
Considerar desestimades les reclamacions formulades contra les llistes provisionals que no han sigut resoltes en les llistes definitives per mitjà de la modificació de la puntuació obtinguda per l'aspirant en estes.  
  
A estos efectes es fa constar que, de conformitat amb el que establix la base quinta de la convocatòria aprovada per la Resolució de 27 de juny de 2012, s'han desestimat aquelles reclamacions que comporten la presentació de documentació acreditativa de requisits o mèrits no aportats ni assenyalats en la sol·licitud inicial i l'omissió de la qual no pot ser objecte d'esmena posterior.  
  
Quart  
Declarar constituïdes les borses de treball per a la provisió temporal dels llocs dels cossos de metges forenses, gestió processal i administrativa, tramitació processal i administrativa i d'auxili judicial de l'Administració de justícia a la Comunitat Valenciana, l'entrada en funcionament de les quals serà fixada mitjançant una resolució d'esta Direcció General de Justícia, que serà publicada de conformitat amb el procediment establit en l'article 11 de l'Orde 3/2011, de 21 de setembre.  
  
Contra esta resolució, que posa fi a la via administrativa, es pot interposar un recurs contenciós administratiu davant dels jutjats contenciosos administratius de València en un termini de dos mesos comptador des de l'endemà de la publicació, de conformitat amb el que disposen els articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Tot això sense perjuí de la interposició d'un recurs potestatiu de reposició davant de la Direcció General de Justícia, en el termini d'un mes comptador a partir de l'endemà de la publicació, de conformitat amb el que disposen els articles 116 i 117 de la Llei 4/1999, de 13 de gener, de modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 10 de gener de 2014.- El director general de Justícia: Julián Ángel González Sánchez.